b'\n_START_ARTICLE_\nPentti Luoto\n_START_PARAGRAPH_\nPentti Vihtori Luoto (s. 8. lokakuuta 1934 Kuhmoinen) on suomalainen uransa p\xc3\xa4\xc3\xa4tt\xc3\xa4nyt kest\xc3\xa4vyysjuoksija. H\xc3\xa4n edusti Kaipolan Virett\xc3\xa4._NEWLINE_Luoto saavutti Kalevan kisoissa Suomen-mestaruuden 10 000 metrin juoksusta vuonna 1963. Viestijuoksun SM-kilpailuissa h\xc3\xa4n on ollut mukana voittamassa pronssia 4 x 1 500 metrin viestijuoksusta vuonna 1961. Maastojuoksun SM-kilpailuista Luoto sai pitk\xc3\xa4ll\xc3\xa4 matkalla pronssia vuonna 1964 ja pitk\xc3\xa4n matkan joukkuekilpailusta kultaa vuosina 1962 ja 1964, hopeaa vuonna 1960 ja pronssia vuonna 1963. Lis\xc3\xa4ksi h\xc3\xa4nell\xc3\xa4 on maaotteluedustuksia vuosina 1961 ja 1963._NEWLINE_Enn\xc3\xa4tyksikseen h\xc3\xa4n on juossut 1 500 metrill\xc3\xa4 ajan 3.55,6, 3\xc2\xa0000 metrill\xc3\xa4 8.24,6, 5\xc2\xa0000 metrill\xc3\xa4 14.29,4 ja 10\xc2\xa0000 metrill\xc3\xa4 30.21,8'